open-index/open-wikipedia-markdown huggingface dataset:
Welwillendheidsdag

duimnael|400px|Lande waar Welwillendheidsdag 'n vakansiedag is in groen
duimnael|Kersgeskenke

**Welwillendheidsdag** of **Tweede kersdag** val jaarliks op 26 Desember en is die feesdag net na kersdag wat op 25 Desember gedenk word. Nes Gesinsdag (Paasfees) en Pinkstermaandag vorm Welwillendheidsdag die tweede dag van een van die Christendom se belangrikste feeste. Die Kersfees het vanaf die 8ste eeu in die Liturgiese jaar 'n oktaaf, dit wil sê 'n vastyd van agt dae, waarvan die gedenkdae van heiliges nie geraak is nie. Voor die Protestantse Hervorming was daar in enkele Duitse lande tot vyf Kersdae, afhangende van die regerende vors se wetgewing.

Die dag word in die meeste Europese lande, waaronder Bulgarye, Denemarke, Duitsland, Estland, Finland, Griekeland, Hongarye, Ierland, Italië, Kroasië, Letland, Liechtenstein, Litaue, Luxemburg, Nederland, Noorweë, Oostenryk, Pole, Roemenië, Swede, Slowakye, Tsjeggië, Ysland, en lande van die Britse Statebond, as 'n openbare vakansiedag waargeneem. In die Verenigde State en ander lande is die dag egter nie 'n vakansiedag nie. In Spanje is dit net in die outonome geweste van die Baleariese Eilande en Katalonië 'n openbare vakansiedag, asook in die Duitstalige Gemeenskap van België en die Duitstalige gebiede van Switserland. Tussen 1871 en 1918 was dit ook in die destydse Elsas-Lotaringe van die Duitse Keiserryk 'n openbare vakansiedag.

Meeste lande wat aan die Britse Statebond behoort noem die dag "Boxing Day". Dié benaming is afgelei van die geskenke wat in Engels *boxes* genoem word. In dié boks kon mense 'n geskenk vir die armes neersit. Die tradisionele vosjagtogte is ook op Boksdag gehou. Die dag is nou belangrik vir ander sportsoorte soos sokker en perdewedrenne, maar ook krieket en rugby. Veral in die Verenigde Koninkryk, Australië, Kanada, Nieu-Seeland en Trinidad en Tobago, maar ook Hongkong is Boxing Day 'n tradisionele dag vir inkopies.

In Suid-Afrika is "Boxing Day" in 1994 hernoem na Welwillendheidsdag. Terwyl "Boxing Day" as 'n sekulêre vakansiedag beskou word, word op 26 Desember ook Sint Stefandag gevier.

## In sport 
duimnael|Welwillendheidsdagtoetswedstryd op Melbourne-krieketveld, 2006
In Australië, Nieu-Seeland en Suid-Afrika word op Welwillendheidsdag toetskrieketwedstryde gespeel. Die Australiese krieketwedstryd word tradisioneel op Melbourne-krieketveld aangebied en die Suid-Afrikaanse een op Kingsmead-stadion in Durban of SuperSport-park in Centurion. Van die Nieu-Seelandse krieketwedstryde op Welwillendheidsdag word op Basin Reserve in Wellington of Hagley-ovaal in Christchurch gehou.

Ook in sokker en rugby word in die lande van die Britse Statebond tradisioneel derbys aangebied. In Afrikalande en Italië word boksgevegte gehou.

## Sien ook 
* Lys van openbare vakansiedae in Suid-Afrika

## Verwysings 
## Eksterne skakels 
*  
*  
*
Kraggeleiding

[duimnael|regs|https://af.wikipedia.org/wiki/Kraggeleiding#/editor/all|Kraggeleiding in [Qatar]]

**Kraggeleiding** of "elektriese geleiding van hoogspanning" is die grootmaat-vervoer van elektriese energie vanaf opwekkingsaanlegte (histories hidroëlektrisiteit, kernkrag, met aardgas of steenkool, maar nou ook vanaf windkrag, sonkrag, geotermiese krag en ander vorme van hernubare energie) na substasies naby die verbruikers geleë, soos bevolkingspunte. Dit verskil van elektrisiteitsverpreiding wat tipies verwys na die plaaslike bedrading tussen hoogspanning substasies en die finale verbruiker.

### Sien ook 
* Elektriese geleiers
* Elektriese kragtransmissie
* Elektrisiteitsvoorsieners
Waterkrag

duimnael|regs|300px|'n Watermeule in Brasilië.

**Waterkrag**, **https://af.wikipedia.org/wiki/Kraggeleiding#/editor/all krag** of **hidrokrag** is die krag wat afgelei word vanaf die energie in vloeiende water, wat aangewend kan word vir gebruiklike doeleindes.

Voor die wye beskikbaarheid van kommersiële elektriese krag, was waterkrag gebruik vir besproeiing, en die aandryf van verskeie masjinerie, soos watermeule, tekstiel masjiene, saagmeule, skeepsdokhyskrane, en huishoudelike hysbakke.
Kragsentrale

[duimnael|links|Die [Drieklowedam, 'n reuse hidroëlektriese dam in China.]] 
[duimnael|Die Susquehanna stoom-elektriese kragsentrale, 'n [kernkragsentrale wat kookwater gebruik.]]

'n **Kragsentrale** of **kragstasie** is 'n industriële fasiliteit vir die opwekking van elektriese krag uit ander energiebronne.

Die middelpunt van byna alle kragsentrales is die elektriese generator, 'n roterende masjien wat meganiese energie omskakel na elektriese energie deur die skepping van 'n relatiewe beweging tussen 'n magnetiese veld en 'n geleier. Die energiebron wat aangewend word om die generator te draai verskil wesenlik. Dit is hoofsaaklik afhanklik van die tipe brandstof wat beskikbaar is, en die toegang tot tipe tegnologie van die elektrisiteitsmaatskappy.

## Sien ook 
* Arnot-kragstasie
* Camden-kragstasie
* Duvha-kragstasie
* Hendrina-kragstasie
* Kendal-kragstasie
* Koeberg-kernkragsentrale
* Kusile-kragstasie
* Lethabo-kragstasie
* Majuba-kragstasie
* Matimba-kragstasie
* Medupi-kragstasie
* Mungarra-kragstasie (Australië)
Ossewabrandwag

duimnael|300px|Embleem van die Ossewabrandwag

[duimnael|regs|320px|Dr. [Hans van Rensburg (staande, derde van links) en lede van die Ossewabrandwag se Transvaalse beheerraad. Voor: N.J.R. Roets, J.P.S. Rossouw, M.S.F. Grobler, P. Bothma, G.J. Puren. Staande: Onbekend, Louis Botha, Hans van Rensburg, onbekend, M.C. Eloff, adv. J.D. Jerling, Hendrik Neethling, onbekend, onbekend, ds. S.J. Stander (van Hartebeestfontein), kapt. Henri Slegtkamp (van Spioenkop), G. Opperman.]]

[duimnael|regs|180px|Die Gemaskerde Wonder, die rofstoeier [Johannes van der Walt, was 'n hoofgeneraal in die OB.]]

Die **Ossewabrandwag** (afgekort as **OB**) was 'n nasionalistiese Afrikaner-organisasie in Suid-Afrika wat in die konsistorie van die Tweetoringkerk in Bloemfontein op 4 Februarie 1939 gestig is met dr. J.F.J. (Hans) van Rensburg aan die stuur daarvan. Dit is gestig met die doel om groeiende Afrikanernasionalisme te verteenwoordig wat versterk is deur die simboliese Trek van 1938 ter eeufeesviering van die Groot Trek. Die OB het noue bande gehad met dr. D.F. Malan se Herenigde Nasionale Party en die Afrikaner Broederbond en het spoedig ontwikkel van 'n kulturele organisasie na 'n hoogs gemotiveerde politieke stem.  Teen 1941 het die organisasie reeds ongeveer 350&nbsp;000 lede gehad.

Die Ossewabrandwag het Suid-Afrikaanse deelname aan die Tweede Wêreldoorlog aan die kant van die Verenigde Koninkryk teengestaan weens die Boere se stryd teen die einste Britte in die Eerste- (1880-1881) en Tweede Vryheidsoorloë (1899-1902).  Die OB was ook van mening dat die Duitser nie die vyand van die Afrikaner is nie.  'n Meer aktiewe groep nl. die Stormjaers is as integrale deel van die OB gestig.
Baie lede van die OB is deur die loop van die Tweede Wêreldoorlog geïnterneer nadat dade van sabotasie gepleeg is om te verhoed dat Suid-Afrika aan die kant van Brittanje moes veg.  In die interneringskamp te Koffiefontein het die latere Eerste Minister en President, John Vorster, bevriend geraak met generaal Hendrik van den Berg, latere hoof van die Buro vir Staatsveiligheid.

In September 1942 is die OB deur generaal Jan Smuts verbied en het die organisasie ondergronds gegaan.  Daar is geen aanduiding beskikbaar dat die OB formeel ontbind het nie, maar voor 1960 het die organisasie reeds ophou bestaan as 'n samehangende organisasie.

## Bibliografie 
*Terblanche, H.O.: John Vorster - OB-generaal en Afrikanervegeter. Roodepoort: CUM-boeke, 1983. 

## Verwysings
Pearston

[duimnael|links|190px|Ds. [John Pears, 'n Skotse predikant, was die eerste leraar van Glen Lynden nadat hy op 1 Mei 1829 op die nedersetting aan die Baviaansrivier aankom. Pearston is na hom genoem.]]

**Pearston** is 'n dorp in die Oos-Kaap en die middelpunt van 'n vrugbare landboudistrik.

Die dorp is op 21 September 1859 gestig toe 'n vergadering op die plaas Rustenburg van Casper Lötter gehou is en besluit is dat die Nederduitse Gereformeerde Kerk 'n gedeelte van die plaas sou koop vir die oprigting van 'n pastorie en 'n noodkerk. Die Ringsvergadering van Graaff-Reinet van 12 Oktober dieselfde jaar keur die versoek goed. Die dorp is opgemeet in besproeiings- en woonerwe en genoem na ds. John Pears van Somerset-Oos wat as konsulent opgetree het.

'n Bestuursraad het die dorp van 1861 af bestuur en op 11 Junie 1911 word dit 'n munisipaliteit.

Pearston is vandag 'n sonnige dorp met 'n ontspanne, sorgelose atmosfeer, gewoonlik kenmerkend van 'n nedersetting wat aan geen vername pad- of spoorverbinding geleë is nie. Somerset-Oos lê 51&nbsp;km van hier, Cradock 87&nbsp;km en Graaff-Reinet 72&nbsp;km.

## Sien ook 
* NG gemeente Pearston
* Lys van dorpe in Suid-Afrika

## Verwysings 
* Bulpin, T.V., *Discovering Southern Africa*. Cape Town: Discovering Southern Africa Publications cc, 2001.
* Olivier, ds. P.L., *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Van Renen, Adri-Louise (hoof: Tydskriftemaatskappy), *Jaarboek van die Nederduitse Gereformeerde Kerke 2009*. Wellington: Tydskriftemaatskappy, 2008.
Charles Somerset

Lord **Charles Henry Somerset** (2 Desember 1767 - 18 Februarie 1831, Brighton) was goewerneur van die Kaap die Goeie Hoop.

Hy was die tweede oudste seun van die hertog van Beaufort (vandaar Suid-Afrikaanse plekname soos Beaufort-Wes, Port Beaufort en Fort Beaufort) en die kleinseun van admiraal Boscawen. Somerset kom op 5 April 1814 in die Kaap aan. Sy ampstermyn was deurentyd stormagtig, hoofsaaklik vanweë sy outokratiese ingesteldheid. Die Britse Laerhuis het gereeld aantygings van uitspattigheid en finansiële onbevoegdheid bespreek. Hy het egter ook opreg in die bevordering van die landbou belang gestel en altyd die 1820-Setlaars in tye van nood bygestaan. Buiten bogemelde dorpe, dra ook Somerset-Wes en Somerset-Oos sy familienaam. 

Sy groot stryd teen persvryheid het hom laat swaarde kruis met Thomas Pringle en John Fairbairn, wie se South African Commercial Advertiser hy probeer onderdruk het. 

Ná hy na Engeland ontbied is om sy optrede te verduidelik, bedank hy in April 1827 waar hy vier jaar later op 20 Februarie sterf.

## Sien ook 
* Lys van kommandeurs en goewerneurs van die Kaapkolonie

## Bron 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
Afrikaner-Broederbond

:*Hierdie artikel handel oor die Afrikaner Broederbond. Vir sy latere inkarnasie, sien Afrikanerbond (vereniging). Vir die politieke party wat in 1881 deur S.J. du Toit gestig is, sien Afrikanerbond (party).*
[duimnael|300px|Die leiers van die Afrikaner Broederbond in 1918: Agter (vanaf links tot regs): [Daniël du Plessis|Daniel H.C. du Plessis, J. Combrink, H. le R. Jooste.Voor: L.J. Erasmus, Henning J. Klopper, ds. William Nicol, J. E. Reeler]]

[duimnael|170px|regs|Ds. [Jozua Francois Naudé|J.F. Naudé het die Bond help stig.]]

[duimnael|regs|170px|Prof. [Wicus du Plessis, voorsitter van 1930 (toe hy sowat 33 jaar oud was) tot 1932.]]

[regs|170px|duimnael|Prof. [Joon van Rooy, voorsitter van 1932 tot 1938.]]

[duimnael|regs|170px|Prof. [Hendrik Bernardus Thom|H.B. Thom, voorsitter van 1952 tot 1960.]]

[duimnael|regs|170px|Dr. [Piet Meyer, voorsitter van 1960 tot 1970.]]

Die **Afrikaner-Broederbond** (AB) was tussen 1918 en 1994 ’n geheime, eksklusief wit en manlike Protestantse kultuurorganisasie in Suid-Afrika.  Die oogmerke was om vooruitstrewende eensgesindheid onder Afrikaners te skep en Afrikanertradisies en die Afrikanerkultuur op alle lewensterreine te bevorder.  Die organisasie is in 1918 deur H.J. Klopper, H.W. van der Merwe, D.H.C. du Plessis en ds. J.F. Naudé, vader van ds. Beyers Naudé.
gestig. Die organisasie het tot 1920 as *Jong Zuid Afrika* bekend gestaan, waarna dit amptelik na die Afrikaner Broederbond hernoem is.

Die Broederbond was lank ’n politieke twisappel nadat genl. J.B.M. Hertzog dit in die jare dertig as eerste minister aangeval het en die volgende eerste minister, genl. J.C. Smuts, dit in die jare veertig gedoen het. In Desember 1944 is staatsamptenare verbied om lid te wees en die verbod het bly staan tot na die Nasionale Party in 1948 die bewind oorgeneem het.

Gedurende die apartheidsjare was meeste regeringsministers, asook invloedryke kerkleiers, akademici, professionele, militêre en polisiebeamptes lede van die vereniging.  Dit was gereeld aangetyg en altyd ontken dat die belangrike besluite van die Suid-Afrikaanse staat deur die toe baie geheimsinnige Broederbond gemaak is.  In Julie 1968 het appèlregter D.H. Botha in opdrag van die regering die sake van die Broederbond (saam met ander geheime organisasies) ondersoek.  Hy het die Broederbond van alle blaam onthef.

## Verwysings
Willem Frederik Gerard Nicolaï

**Willem Frederik Gerard Nicolaï** (Leiden, 1829 – Den Haag, 1896) was 'n Nederlandse dirigent en komponis. Hy was een van die leidende figure uit die Nederlandse musieklewe van die tweede helfte van die 19de eeu.

Nicolaï studeer van 1849 tot '52 aan die konservatorium van Leipzig. Hy was 'n verdienstelike orrelis en vestig hom in 1852 as orrelis in Den Haag. In 1865 word hy direkteur van die destydse Koninklike Musiekskool (later Konservatorium) in Den Haag waar hy vroeër reeds as dosent aangestel is en bly direkteur tot sy dood in 1896. Hy was 'n bekende koordirigent en vrugbare komponis.

[duimnael|links|270px|Nicolaï het adv. H.A.L. se woorde vir die Vrystaatse Volkslied getoonset. Dis die eerste keer op [23 Februarie 1866 in Bloemfontein gesing en die daag daarna het die Volksraad dit tot amptelike Volkslied verklaar.]]

Willem Nicolaï was redakteur van die musiektydskrif *Caecilia*; hy komponeer operas, koorwerke, liedere en 'n oratorium, getiteld "Bonifacius". Van sy liedere is die bekendste die "Lied von der Glocke" (na 'n gedig van Schiller) en "Die schwedische Nachtigall", opgedra aan die destydse wêreldberoemde zangeres Jenny Lind. Hy was ook komponis van die "Vrystaatse Volkslied".

## Publikasies 
* *Handleiding bij het onderwijs in de theorie der muziek*, vol. 1. 's-Gravenhage: M. Nijhoff, 1885.
* *Handleiding bij het onderwijs in de theorie der muziek*, vol. 2. 's-Gravenhage: M. Nijhoff, 1888. 104 p.
* *Handleiding bij het onderwijs in de theorie der muziek*, vol. 3. 's-Gravenhage: M. Nijhoff, 141 p.

## Bronne 
*  Malan, dr. Jacques P. 1984. *Suid-Afrikaanse musiekensiklopedie* Deel III. Kaapstad: Oxford University Press (namens die Raad vir Geesteswetenskaplike Navorsing).
*  Swart, dr. M.J. (voorsitter redaksiekomitee). 1980. *Afrikaanse kultuuralmanak*. Aucklandpark: Federasie van Afrikaanse Kultuurvereniginge.
Pieter van der Stael

**Pieter van der Stael** was die tweede Hollandse sieketrooster aan die Kaap die Goeie Hoop en kom op 5 Maart 1656 in Tafelbaai aan. Hy vertoef hier tot 1663. Buiten sy pligte teenoor die Nederlanders aan die Kaap het hy ook probeer om sendingwerk onder die inboorlinge te doen, maar sonder veel sukses.
Andrea Bocelli

**Andrea Bocelli** (* 22 September 1958 in Lajatico, Toskane, Italië) is 'n gevierde Italiaanse tenoor van pop musiek en Klassieke musiek. Hy is berug daarvoor dat hy die beroemdste Italiaanse burger ter wêreld is.

## Vroeë lewe 
[270px|duimnael|regs|[Teatro del Silenzio by Lajatico, Tuscany]]

### Kinderjare en opleiding 
Bocelli is in 1958 gebore en is die kind van Alessandro en Edi Bodelli.  Hulle het op die familieplaas gebly vanwaar hulle plaastoerusting verkoop en wyn gemaak en verkoop het in die dorpie La Sterza, 'n frazione van Lajatico, Toskane, Italië wat ongeveer 40&nbsp;km suid van Pisa.  Bocelli se moeder en jonger broer Alberto is steeds in die familiewoning woonagtig.  Bocelli se vader is in 2000 oorlede.

As 'n jong seun het Bocelli 'n groot passie vir musiek gehad.  Sy moeder het gesê dat musiek die enigste ding was wat hom kon troos.  Op sesjarige ouderdom met klavierles begin en het later ook begin fluit, saksofoon, trompet, tromboon, harp, kitaar en tromme begin speel.

Bocelli het ook tyd aan sang spandeer gedurende sy jeugjare.  Op veertienjarige ouderdom het hy sy eerste sangkompetisie, die Margherita d'Oro in Viareggio met O Sole Mio, gewen.

Terwyl Bocelli se moeder met hom swanger was is sy verkeerdelik gediagnoseer met blindedermontsteking en moes sy, om dit te behandel, ys op haar maag sit.  Dokters het haar aangeraai om die swangerskap met 'n aborsie te beëindig weens die waarskynlikheid dat die behandeling 'n gestremdheid by die ongebore kind kon veroorsaak.  Ten spyte van hierdie raad het sy besluit om haar kind te hou.  Bocelli se blindheid blyk egter nie verband te hou met hierdie insident nie.

## Diskografie 
### Albums 
* 1994: *Il Mare Calmo della Sera*
* 1995: *Bocelli*
* 1995: *Viaggio Italiano*
* 1997: *Romanza*
* 1997: *Aria - the opera album*
* 1999: *Sogno*
* 1999: *Sacred Arias*
* 2000: *Verdi*
* 2001: *Cieli di Toscana*
* 2002: *Sentimento*
* 2004: *Andrea*
* 2006: *Amore*
* 2007: *The Best of Andrea Bocelli: Vivere*
* 2008: *Incanto*
* 2009: *My Christmas

### Opera 
* 2000: *La Bohème*
* 2003: *Tosca*
* 2004: *Il Trovatore*
* 2005: *Werther*
* 2006: *Pagliacci*
* 2007: *Cavalleria Rusticana*
* 2008: *Carmen*
* 2010: *Andrea Chénier*

### DVD 
* 1998: *A Night in Tuscany*
* 2000: *Sacred Arias: The Home Video*
* 2001: *Tuscan Skies (Cieli di Toscana)*
* 2006: *Credo: John Paul II*
* 2006: *Under the Desert Sky*
* 2008: *Vivere Live in Tuscany*
* 2008: *Incanto The Documentary*
* 2009: *My Christmas Special''

## Verwysings 
## Eksterne skakels 
* Andrea Bocelli se amptelike webwerf
Kragopwekker

[duimnael|regs|300px|'n [Elektrisiën besig om 'n kragopwekker te koppel.]]

In die veld van kragopwekking is 'n **kragopwekker** (of **elektriese generator**)  'n toestel wat meganiese energie omskakel in elektriese energie. Die omgekeerde omskakeling van elektriese energie na meganiese energie word deur 'n motor gedoen; elektriese motore en generatore het verskeie ooreenkomste. 'n Generator forseer elektrone in die spoel om deur 'n eksterne elektriese stroombaan te vloei. Dit stem in 'n sekere mate ooreen met 'n waterpomp, wat watervloei genereer, maar nie die water self skep nie. Die bron van meganiese energie kan 'n suier- of turbine stoomenjin, vallende water deur 'n turbine of waterwiel, binnebrandmotor, 'n windturbine, 'n handslinger, saamgeperste lug, of enige ander bron van meganiese energie wees.
Elektriese motor

duimnael|300px|Verskeie elektriese motors.

'n **Elektriese motor** gebruik elektriese energie om meganiese energie te produseer, tipies deur die wisselwerking van magnetiese velde en stroomdraende geleiers. Die omgekeerde proses, wat elektriese energie vanaf meganiese energie produseer, word deur 'n generator of dinamo uitgevoer. Verskillende tipes elektriese gelykstroom motore kan as generatore gebruik word, en vice versa. Byvoorbeeld, 'n aansitter of generator vir 'n gasturbine of traksiemotor in voertuie verrig albei take.

## Eksterne skakels 
*
Kernaandrywing

duimnael|Kernaandrywing Daedalus

**Kernaandrywing** verwys na 'n wye verskeidenheid aandrywingsmetodes waarvan die primêre kragbron 'n kernreaksie insluit. Baie militêre duikbote en vliegdekskepe, weens die ruoliepryse en uitlaatgasse, en 'n groeiende aantal groot siviele oppervlakskepe, veral ysbrekers, gebruik kernreaktors vir aandrywingsdoeleindes.

duimnael|BWR skematies
duimnael|Hoëdruk water reaktor

## Sien ook 
* *Charles de Gaulle* – Franse kernaangedrewe vliegdekskip.
* USS *Enterprise* – eerste kernaangedrewe vliegdekskip.
* USS *Long Beach* – eerste kernaangedrewe oppervlakskip.
* USS *Nautilus* – eerste kernaangedrewe duikboot.
Kernsplyting

duimnael|Kernsplyting van uraan
In kernfisika en kernchemie is **kernsplyting** 'n kernreaksie waar die kern van 'n atoom in kleiner deeltjies (ligter kerne) opgedeel word; dikwels word vrye neutrone en fotone (in die vorm van gammastrale) ook geproduseer. Kernsplyting van swaarder elemente is 'n eksotermiese reaksie wat geweldige hoeveelhede energie kan vrystel in die vorm van elektromagnetiese radiasie en kinetiese energie van die fragmente, wat die massa materiaal verhit waar die reaksie voorkom. Om te sorg dat kernsplyting energie produseer, moet die totale bindingsenergie van die geproduseerde elemente hoër wees as dié van die beginelement. Kernsplyting is 'n vorm van kerntransmutasie omdat die nuutgevormde fragmente nie dieselfde is as die oorspronklike element nie.
Heimasjien

duimnael|Heiwerk – let op dat die pale nie reguit in die grond gedryf word nie, maar in 'n v-vormige patroon om dit verder te versterk.
duimnael|regs|Heiwerk

'n **Heimasjien** is 'n meganiese toestel wat gebruik word om pale (heipale) in die grond te dryf vir ondersteuning van die fondamente van geboue of ander strukture.

## Verwysings 
## Eksterne skakels
Vloeier

'n **Vloeier** is 'n stof wat aanhoudend vervorm, of vloei, onder toegepaste skuifspanning. Vloeiers is 'n onderafdeling van die fases van materie, en sluit vloeistowwe, gasse, plasmas en tot 'n sekere mate plastiese vastestowwe in.

## Kyk ook 
* Vloeistof
Stigting vir Bemagtiging deur Afrikaans

Die **Stigting vir Bemagtiging deur Afrikaans** (**SBA**) is 'n nie-winsgewende organisasie. Hulle streef daarna dat elke spreker van Afrikaans 'n funksionele en selfstandige bestaan kan voer.

Een van hulle projekte is die stigting van 'n Vrye Afrikaanse Universiteit (VAU).

## Eksterne skakels 
* Stigting vir Bemagtiging deur Afrikaans se amptelike webwerf
Fase (materie)

[duimnael|regs|'n Klein stukkie [argon wat vinnig smelt is 'n voorbeeld van die gelyktydige **faseverandering** van 'n vastestof na 'n vloeistof en verder na 'n gas.]]
[duimnael|300px|[Staalfasediagram. Aan die linkerkant het ons suiwer yster en aan die regterkant ysterkarbied.]]
In die fisiese wetenskappe is 'n **fase** 'n gebied in ruimte ('n termodinamiese stelsel) waarin alle fisiese eienskappe van 'n materiaal essensieel uniform is. Voorbeelde van fisiese eienskappe sluit die volgende in: digtheid, brekingshoek, en chemiese samestelling. 'n Meer eenvoudige definisie vir 'n fase is dat dit 'n materiaal is wat chemies uniform, fisies eiesoortig en (dikwels) meganies skeibaar voorkom. In 'n stelsel wat bestaan uit water en ys in 'n fles, is die ysblokkies 'n fase, die water 'n tweede fase, en die vogtige lug bo-oor die water 'n derde fase. Die glas van die fles is 'n ander afsonderlike fase.

Die term "**fase**" word soms sinoniem gebruik met die toestand van materie. Die term "fase" kan ook verwys na 'n stel ewewigstoestande wat afgebaken word in terme van toestandsveranderlikes soos druk en temperatuur deur fasegrense op 'n fasediagram aan te dui. Fasegrense hou ook nou verband met die veranderinge in die struktuur van materie, soos die verandering van vloeistof na vastestof, of selfs van een kristalstruktuur na 'n ander, wat veroorsaak dat die laasgenoemde gebruik van "fase" meer sinoniem is met "toestande van materie". Die "toestand van materie" en "fase diagram" gebruike is egter nie gelykmatig met die formele definisie soos hierbo gegee nie; die betekenis van die term soos bedoel moet afgelei word binne die konteks daarvan.

## Verwysings
Hitte-enjin

duimnael|'n Blok diagram van 'n **Carnot Hitte-enjin**
'n **Hitte-enjin** is 'n meganiese toestel wat termiese energie omskakel in meganiese uitsette. Die meganiese uitsette word werk (W) genoem, die termiese insette en uitsette hitte (Q_{H} en Q_{L} uitsonderlik). Hitte-enjins word tipies gedryf deur 'n spesifieke termodinamiese siklus. Hitte-enjins kan oop met betrekking tot atmosferiese lug wees, of afgeslote en afgedig tot die buitekant (oop of geslote siklus).

In ingenieurswese en termodinamika, verrig 'n **hitte-enjin** die omskakeling van hitte energie na meganiese energie deur van die temperatuurgradiënt tussen die warm "bron" en die koue "pit" gebruik te maak. Hitte word oorgedra vanaf die bron, deur die "werkende liggaam" van die enjin, na die sink. In hierdie proses word sommige van die hitte omgeskakel na werk deur die eienskappe van die werkende stof, gewoonlik 'n vloeier, uit te buit.

## Sien ook 
*Hittepomp
*Carnot Kringloop
*Termiese Rendement
Menseregtedag

duimnael|regs|200px|Die VN se kenteken vir menseregtedag.

**Menseregtedag** is 'n dag waartydens die regte van mense gedenk word. In sommige lande, soos Suid-Afrika, word dit as 'n openbare vakansiedag gevier.

Menseregtedag in Suid-Afrika word jaarliks op 21 Maart gedenk ter nagedagtenis aan die Sharpeville-slagting. Die eerste Menseregtedag in Suid-Afrika is op 21 Maart 1995 gevier.

Menseregtedag, soos deur die Verenigde Nasies ingestel, word in die res van die wêreld op 10 Desember gevier.

Aartsbiskop Desmond Tutu het in 1979 gesê: "*We should all have the freedom to become fully human*".

## Sien ook 
* Menseregte
* Lys van openbare vakansiedae in Suid-Afrika

## Verwysings
Vryheid

: *Vir die dorp in die noordelike KwaZulu-Natal, sien Vryheid, KwaZulu-Natal.*

**Vryheid** is 'n toestand waarin 'n persoon nie in gevangenisskap verkeer, as slaaf werk, of op enige ander wyse verhinder word nie. 

Met vryheid word gewoonlik die volgende vryhede bedoel:

* **Vrye wil**, die vermoë van rasionele agente om beheer oor hulle eie dade, besluite, of keuses uit te oefen.

* **Politieke vryheid**, die afwesigheid van inmenging met die soewereiniteit van 'n individu deur die gebruik van dwang of aggressie.

* **Ekonomiese vryheid**, algemeen gedefinieer as die vryheid om te produseer, te handel en goedere en dienste soos benodig te gebruik sonder enige geweld, bedrog of diefstal.
Uraan-238

**Uraan-238** (U-238) is die isotoop van uraan wat die meeste voorkom in die natuur. Dit is nie splytbaar nie, maar wel 'n fertiele materiaal: dit kan stadige neutrone opvang en na twee beta-ontbindings kernsplytbare plutonium-239 word.

## Natuurlike vervalketting 
duimnael|8 gram uraan-238, in olie bewaar|links

Uraan-238 verval soos volg na lood-206:

:\begin{array}{l}{}\\
\ce{^{238}_{92}U->[\alpha][4{,}468 \times 10^9 \ \ce y] {^{234}_{90}Th} ->[\beta^-][24{,}1 \ \ce d] {^{234\!m}_{91}Pa}}
\begin{Bmatrix} 
\ce{->[0{,}16\%][1{,}17 \ \ce{min}] {^{234}_{91}Pa} ->[\beta^-][6{,}7 \ \ce h]} \\ 
\ce{->[99{,}84\%\ \beta^-][1{,}17 \ \ce{min}]}
\end{Bmatrix}
\ce{^{234}_{92}U ->[\alpha][2{,}445 \times 10^5 \ \ce y] {^{230}_{90}Th} ->[\alpha][7{,}7 \times 10^4 \ \ce y] {^{226}_{88}Ra} ->[\alpha][1600 \ \ce y] {^{222}_{86}Rn}}
\\
\ce{^{222}_{86}Rn ->[\alpha][3{,}8235 \ \ce d] {^{218}_{84}Po} ->[\alpha][3{,}05 \ \ce{min}] {^{214}_{82}Pb} ->[\beta^-][26{,}8 \ \ce{min}] {^{214}_{83}Bi} ->[\beta^-][19{,}9 \ \ce{min}] {^{214}_{84}Po} ->[\alpha][164{,}3 \ \mu\ce{s}] {^{210}_{82}Pb} ->[\beta^-][22{,}26 \ \ce y] {^{210}_{83}Bi} ->[\beta^-][5{,}013 \ \ce d] {^{210}_{84}Po} ->[\alpha][138{,}38 \ \ce d] {^{206}_{82}Pb}}
\end{array}

(1) Kyk Alfaverval en Betaverval.

## Kyk ook 
* Uraan
Uraan-234

**Uraan-234** (U-234) is 'n isotoop van uraan. In natuurlike uraan en uraanerts is U-234 'n indirekte ontbindingsproduk van U-238. Dit beslaan egter net 0,0055% (55 dele per miljoen) van rou uraan, omdat die halfleeftyd daarvan net 246 000 jaar is, omtrent 1/18 000 die halfleeftyd van U-238.
Uraan-235

duimnael|'n Skyf uraan wat met uraan-235 verryk is.

**Uraan-235** (U-235) is 'n isotoop van uraan wat ongeveer 0,72% van natuurlike uraan beslaan. Anders as uraan-238 is hierdie isotoop kernsplytbaar; dit kan wel onderhou word deur die splitsing van atoomkerne in 'n kernkettingreaksie.

## Natuurlike vervalketting 
:\begin{array}{r}
\ce{^{235}_{92}U ->[\alpha][7.038 \times 10^8 \ \ce y] {^{231}_{90}Th} ->[\beta^-][25.52 \ \ce h] {^{231}_{91}Pa} ->[\alpha][3.276 \times 10^4 \ \ce y] {^{227}_{89}Ac}}
\begin{Bmatrix}
\ce{->[98.62\% \beta^-][21.773 \ \ce y] {^{227}_{90}Th} ->[\alpha][18.718 \ \ce d]} \\ 
\ce{->[1.38\% \alpha][21.773 \ \ce y] {^{223}_{87}Fr} ->[\beta^-][21.8 \ \ce{min}]} 
\end{Bmatrix}
\ce{^{223}_{88}Ra ->[\alpha][11.434 \ \ce d] {^{219}_{86}Rn}} \\
\ce{^{219}_{86}Rn ->[\alpha][3.96 \ \ce s] {^{215}_{84}Po} -> [\alpha][1.778 \ \ce{ms}] {^{211}_{82}Pb} ->[\beta^-][36.1 \ \ce{min}] {^{211}_{83}Bi}}
\begin{Bmatrix} 
\ce{->[99.73\% \alpha][2.13 \ \ce{min}] {^{207}_{81}Tl} ->[\beta^-][4.77 \ \ce{min}]} \\
\ce{->[0.27\% \beta^-][2.13 \ \ce{min}] {^{211}_{84}Po} ->[\alpha][0.516 \ \ce s]} 
\end{Bmatrix}
\ce{^{207}_{82}Pb_{(stabiel)}}
\end{array}

## Sien ook 
* Valindaba, Suid-Afrikaanse aanleg waar uraan-235 vervaardig is.
Sykniptang

duimnael|regs|160px|'n Ouer tipe sykniptang met nie-geïnsuleerde handvatsels.
duimnael|links|'n Sykniptang met geïnsuleerde handvatsels. Let op die veertjie tussen die handvatsels wat die bek weer laat oopspring na die knipaksie.

'n **Sykniptang** of **diagonale kniptang** (Engels: *side cutter* of *diagonal pliers*) is 'n spesiale tang met skerp vlakke wat deur materiaal kan sny. Die tang se snyvlak is skuins (diagonaal) aan die kant geplaas.

Die tang word gebruik om draad te knip of die plastiekomhulsel om elektriese draad af te stroop. Die sykniptang word veral in elektriese installasies gebruik om die individuele drade van 'n kabel te sny. Deur hefboomkrag is dit moontlik om deur baie dik draad (groter as 2,5 mm²) te sny indien die draad so na as moontlik aan die tang se handvatsels geplaas word.
Evangelies-Augsburgse Kerk in Pole

Die **Evangelies-Augsburgse Kerk in Pole** (soms ook *Evangeliese Kerk van die Augsburgse Belydenis in Pole*, Pools: *Kościół Ewangelicko-Augsburski w Polsce*) is die Evangeliese-Lutherse Kerk van Pole. Sy setel is in Warskou. Dit is 'n lidkerk van die Lutherse Wêreldbond, die Ekumeniese Raad van Kerke asook die Poolse Ekumeniese Raad.

## Naam 
Die naam van die Poolse Evangeliese Kerk van die Augsburgse Belydenis verwys na die sogenaamde *Confessio Augustana*, 'n belydenis wat deur die reformator Philipp Melanchthon in 1530 tydens die Ryksdag van Augsburg geformuleer is. Dit vorm saam met Melanchthon se *Apologie* die teologiese basis van die Evangelies-Lutherse kerkleer.

## Kerkstruktuur 
### Organisasie 
duimnael|regs|250px|Die altaar van die Evangelies-Augsburgse Genadekerk in Cieszyn
Die Evangelies-Augsburgse Kerk in Pole se ledetal staan tans op sowat 80&nbsp;000 waarvan die meerderheid in Silesië woon. Die lidmate word deur 147 pastore in 131 gemeentes bedien. Die gemeentes is in ses dioseses georganiseer.

### Opperhoof 
Die leidende biskop van die Evangelies-Augsburgse Kerk in Pole, wat sy setel in Warskou het, fungeer as geestelike opperhoof en praeses (voorsitter) van die konsistorium. Die huidige kerkhoof is Jerzy Samiec, terwyl die Warskouse Drievuldigheidskerk (Pools *Kościół Św.&nbsp;Trójcy*) as hoof- en biskopskerk dien.

Die amptelike titel "biskop" is eers in 1938 ingevoer en was oorspronklik slegs 'n eretitel, terwyl na die kerkhoofde amptelik as "generaal-superintendente" verwys is.

### Sinode 
Die Sinode, wat vir 'n ampstermyn van vyf jaar verkies word, neem besluite oor alle belangrike aangeleenthede en kerkwette, formuleer die kerk se doelwitte en waak oor die suiwerheid van die kerkleer en alle kerkgebeure op gemeente-, diosese- en kerklike vlak.

### Konsistorium 
Die Konsistorium is die kerk se belangrikste administratiewe orgaan en het sy setel in Warskou. Die leidende biskop van die kerk fungeer as voorsitter van die Konsistorium.

### Dioseses 
Die Evangelies-Augsburgse Kerk in Pole is in administratiewe opsig in ses dioseses (Wrocław, Katowice, Masoerië, Pommere-Groot-Pole, Cieszyn en Warskou) opgedeel wat elkeen deur 'n diosesaansinode met 'n diosesaanbiskop en 'n diosesaanraad verteenwoordig word. Die diosesaanbiskop is die kerklike hoof van alle geestelikes wat in 'n bepaalde diosese werksaam is.
Umgenirivier

Die **Umgenirivier** (Engels: *Umgeni River*), of **Mgeni** in Zoeloe, is 'n rivier in KwaZulu-Natal, Suid-Afrika. Die Albert Falls-dam, Midmardam en Howickwaterval is in die Umgenirivier.
Thorn

**Thorn** kan wees:

* Thorn (letter) (Þ, þ), letter in die Angelsaksiese en Yslandse alfabette
* Thorn, Nederland, dorpie in Nederland
* Thorn, Polen, Duitse naam van die Poolse stad Toruń
Hannes Meiring

duimnael|regs|300px|Die *Ou Raadsaal* op Pretoria se Kerkplein, een van die geboue wat nog staan nadat *Hannes Meiring* die modernisering van die middestad teëgestaan het.

**Hannes Meiring** (11 Oktober 1934, Potchefstroom - 2 Mei 2010, Stellenbosch) was 'n bekroonde Suid-Afrikaanse argitek, grafiese kunstenaar, skilder en bewaarder van Suid-Afrika se argitektoniese erfenis. Hy het historiese geboue beskryf as "die sout en peper van 'n stad". Hy het onder andere geveg vir die behoud van die ou geboue op Kerkplein en Pretoria se middestad soos die Ou Raadsaal en Paleis van Justisie van die Zuid-Afrikaansche Republiek, die Nederlandse Bank-gebou, die Café Riche, die Tudor-gebou, die Hoofposkantoor en die Reserwebank-gebou.

Meiring was in 1986 betrokke by die uitbreiding en veranderinge aan die Parlement in Kaapstad, insluitend die ontwerp van die Groot Saal, die saal vir die Raad van Afgevaardigdes en bykomende kantore vir Parlementslede.

Hannes Meiring is op 75-jarige ouderdom aan 'n hartaanval in sy huis oorlede. Hy laat sy vrou, die joernalis en skrywer Martie Retief-Meiring en sy dogter Kabous agter.

## Verwysings 
## Verdere naleeswerk 
* Soveel jare, soveel dinge... Hannes Meiring vernuwe op 73, Rapport, 16 Augustus 2007.
* Hannes "bewaar uit liefde", Die Burger, 5 Julie 2008.
Saurimo

**Saurimo** (voorheen *Henrique de Carvalho*) is die hoofstad van die Lunda Sul-provinsie in Angola. Die stad het 'n bevolking van 185&nbsp;302 in 2010 gehad.

## Verwysings
2003 Super 12-seisoen

Die **2003 Super 12-seisoen** het in Februarie 2003 afgeskop met voorseisoenwedstryde wat van middel Januarie gespeel is.  Dit het op 24 Mei ten einde geloop. Die skedule was oor 'n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in 'n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Against (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in 'n rondomtaliewedstryd verdien.  Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd.  'n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan 'n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Afskoptye is in die land waar die wedstryd gespeel is***

### Week 1 
* **Geen dagligbesparing in Brisbane**

### Week 2 
### Week 3 
### Week 4 
### Week 5 
### Week 6 
* **Sondag 30 Maart eindig dagligbesparing in Australië en Nieu-Seeland.**

### Week 7 
### Week 8 
### Week 9 
* **Paasnaweek**

### Week 10 
### Week 11 
### Week 12 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Sien ook 
* Super 14 konsessie-areas
* Lys van Superrugbyrekords
Stigting Simon van der Stel

Die **Stigting Simon van der Stel** beywer hom vir die bewaring van geboue van kultuurhistoriese belang in Suid-Afrika.

## Doel
Die organisasie is betrokke by die beskerming, bewaring en herstel van veral geboue van geskiedkundige, argitektoniese en kulturele waarde. Dit verskaf advies oor restourasie en doen daadwerklike pogings om die publiek van sy volk se kultuurerfenis bewus te maak. Restorica, hul kwartaalbad, speel hierin ‘n groot rol.

## Organisasie
Dit is ‘n  nie-winsgewende maatskappy onder  beskerming van die Suid-Afrikaanse Akademie vir Wetenskap en Kuns en is gestig op 8 April 1959 in die Kasteel die Goeie Hoop in Kaapstad. By die geleentheid was die bekende Suid-Afrikaanse argitek Norman Eaton die spreker. Die organsiasie dra die naam van goewerneur Van der Stel, omdat die Kaaps-Hollandse boustyl sy beslag gekry het in sy regeerperiode aan die Kaap. In die Ou Raadsaal, Pretoria is die hoofkantoor gevestig, maar oor die hele land en Namibië is streekkomitees gevorm om die publiek landswyd  te betrek en om van plaaslike kundigheid gebruik te maak. Op Stellenbosch staan die tak bekend as die Stellenbosch Erfenisstigting. Die eerste voorsitter van die nasionale vereniging was dr. William Nicol en hy is opgevolg deur dr. Stefan Meiring Naudé.  As eerste direkteur was dr. Willem H.J Punt. Hy is later deur sy seun opgevolg.

## Geboue
Die bekendste geboue waarby die genootskap betrokke was, is Coornhoop, Boekenhoutfontein, Fort Merensky, die sendingstasie Botshabelo, die Victoriaanse  gebou Macrorie Huis in Pietermaritzburg, die Bradshaw-wolmeul in Bathurst en Hoop op Constantia.

## Bibliografie
*Procter, Elizabeth: The Spirit of Cape Dutch Rural Architecture. In: Lantern. Tydskrif vir Kuns, Kennis en Kultuur. Jaargang 30, nr. 2, Mei 1981
Stellenbosch Erfenisstigting

Die **Stellenbosch Erfenisstigting**, voorheen bekend as die **Stigting Simon van der Stel** is 'n kultuurorganisasie wat deur die Suid-Afrikaanse Akademie vir Wetenskap en Kuns op die been gebring is.

## Eksterne skakels 
* Stellenbosch Erfenisstigting se amptelike webtuiste
Ou Raadsaal, Pretoria

duimnael|Die *Ou Raadsaal* op Pretoria se Kerkplein.
duimnael|Die Plenarsaal in die *Ou Raadsaal*

Die **Ou Raadsaal**, 'n historiese gebou aan die suidelike kant van Kerkplein in Pretoria, was die Parlementsgebou van die Transvaalse Republiek aan die einde van die 19de eeu toe Paul Kruger die laaste president van die ou Boererepubliek was.

Die gebou is ontwerp deur Sytze Wierda en die kontrak vir die bouwerk is aan John Johnstone Kirkness toegestaan teen 'n som van £82&nbsp;500. Bouwerk is in Februarie 1889 begin, die hoeksteen is op 6 Mei deur President Kruger gelê, en die werk is in Desember 1891 voltooi. Die gebou is in 1989 en weer in 1962 tot sy volle glorie gerestoureer.

Die styl, soos beskryf deur die argitek, is Italiaanse Renaissance. Die mure is gepleisterde baksteen, wat geverf is om sandsteen na te boots. Daar is 'n lantern wat 'n horlosie huisves op die toring bo die hoofingang. Daar bo-op is die beeld van 'n vrou, sommige mense glo dit is Minerva, die Romeinse godin van oorlog, of 'n standbeeld wat vryheid verteenwoordig.

Die Ou Raadsaal is verklaar as 'n Provinsiale Erfenisterrein en word beskerm ingevolge Artikel 34 van die Wet op Nasionale Erfenishulpbronne (Wet 25 van 1999), aangesien dit ouer as 60 jaar is.

## Sien ook 
* Hannes Meiring, argitek wat vir die bewaring van ou geboue geveg het.

## Verwysings 
## Eksterne skakels 
*  Virtuele toer deur die kamer
* South African History Online
Zaosie, Belarus

**Zaosie** (Belarussies *Завоссе*, *Завосьсе* *Zavosse*) is 'n dorp in Belarus, sowat 100 kilometer suid van die Litause hoofstad Vilnius. In administratiewe opsig maak dit deel uit van die voblast Brest en die rajon Baranawitsji.
duimnael|links|Die *dworek* of herehuis van die Mickiewicz-gesin in 2012
Die belangrikste besienswaardigheid is die landgoed wat vroeër in besit van die Mickiewicz-gesin was. Dit word algemeen as die geboorteplek van Pole se nasionale digter Adam Mickiewicz (1798–1855) beskou, alhoewel sy geboortesertifikaat nie presies na dié plek verwys nie.

## Verwysings 
## Eksterne skakels
Natasha Joubert (sangeres)

:*Vir ander mense met dieselfde naam, sien: Natasha Joubert.*

**Natasha Joubert** is 'n Afrikaanse sangeres en skoonheidskoningin. Haar debuutalbum, *Mis Jou Soveel*, is in 2006 deur EMI uitgereik. In 2007 word sy as Mev. Verenigde Nasies Internasionaal gekroon.

Natasha het 'n graad in B.Comm. (Bedryfsielkunde) verwerf en was met die geestelike sanger Willie Joubert getroud.

## Diskografie 
* Mis Jou Soveel, 2006 EMI
* Mis Jou Soveel CD/DVD, 2006 EMI
* O My Bokka, 2009 SELECT
* Daisy

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* Natasha Joubert se amptelike webtuiste
* 
* 
*
Spring

[duimnael|'n [Danseres voer 'n *split-sprong* uit.]]
duimnael|Spring
duimnael|'n Bottelneus-dolfyn spring uit die water.
[duimnael|regs|Skelet van 'n [padda wat vir verspring aangepas is.]]

**Spring** is 'n metode van beweging waar 'n organisme of 'n nie-lewende meganiese sisteem (soos 'n robot) homself deur die lug oor 'n ballistiese trajek voortdryf. 'n Sprong kan van ander vorme van beweging (soos loop, hardloop en galop) onderskei word deur die relatief lang periode in die lug asook die skerp hoek waarteen daar gelanseer word.

Sommige diere, soos die kangaroe, gebruik spronge as die primêre metode van voortbeweging, terwyl ander, soos die padda dit slegs gebruik om van roofdiere te ontsnap.

Spring is ook 'n belangrike aksie tydens speel en die beoefening van sport. Kinders huppel soms as hulle speel, terwyl sportsoorte soos verspring en hoogspring van verskillende spronge gebruik maak.
Archelaos I van Masedonië

**Archelaos I** (Grieks: Ἀρχέλαος Α), uit die Argeïese Dinastie, was van 413 tot 399 v.C. koning van Masedonië. Hy was die seun van Perdikkas II by ’n slavin. Hy het ná sy pa se dood sy oom, neef en halfbroer, wat toe die regmatige opvolger was, vermoor om koning te word. Hy was egter ’n goeie heerser wat groot en voordelige veranderings aangebring het aan die staatsadministrasie, weermag en handel.

## Bewind 
Feitlik dadelik ná sy troonbestyging het hy ’n verandering teweeggebring aan die betrekkinge met Athene wat in die halfeeu vantevore baie gespanne was. Ná ’n groot nederlaag waarin feitlik al Athene se skepe verwoes is, het hulle dringend hout nodig gehad om nuwe skepe te bou. Archelaos het hulle van hout voorsien en hy en sy kinders is deur die Atheners vereer met eretitels.

Archelaos het ook gesorg vir baie binnelandse hervormings. Hy het munte van goeie gehalte laat slaan, versterkings gebou, reguit paaie laat bou (wat die weermag beweegliker gemaak het) en die weermag self verbeter.

Hy het ook in kultuur belanggestel en het kulturele en kunsbande met Suid-Griekeland aangeknoop. Hy het bekende digters, skrywers, musikante en skilders in sy paleis onthaal, waaronder die digter Euripides.  Hy het die Olimpië, 'n godsdiensfees met musiek- en atletiekkompetisies ter ere van die god Zeus en die Muses in Dion, Masedonië, gereorganiseer. Dit het die beste atlete en kunstenaars van Griekeland na Masedonië gelok.

## Dood 
Volgens Aelian is Archelaos in 399 v.C. tydens ’n jagtog dood. Teen dié tyd was Masedonië ’n baie sterker mag as voor sy bewind.

## Verwysings 
* 20px|linksHierdie artikel is vertaal vanuit die Engelse Wikipedia
Krateros van Masedonië

**Krateros** of **Krateuas** (Grieks: Κρατεύας), uit die Argeïese Dinastie, was in 399 v.C. vier dae lank koning van Masedonië. Hy was die minnaar van Archelaos I, vir wie hy vermoedelik vermoor het sodat hy self kon koning word. Volgens ’n ander weergawe het Krateros sy voorganger doodgemaak omdat dié sy dogter aan hom belowe het, maar haar toe later aan iemand anders gegee het. Volgens ’n derde weergawe het hy Archelaos per ongeluk tydens ’n jagtog doodgemaak.

## Verwysings 
: *20px|linksHierdie artikel is vertaal vanuit die Engelse Wikipedia*
Orestes van Masedonië

**Orestes** (Grieks: Ὀρέστης), uit die Argeïese Dinastie, was van 399 tot 396 v.C. koning van Masedonië. Hy was die seun van Archelaos I en het sy vermoorde pa opgevolg nadat dié se moordenaar, Krateros, die troon vir slegs vier dae bestyg het. Hy het drie jaar lank regeer saam met sy voog, Airopos II.

## Verwysings 
: *20px|linksHierdie artikel is vertaal vanuit die Engelse Wikipedia*
Airopos II van Masedonië

**Airopos II** (Grieks: Ἀέροπος Β), uit die Argeïese Dinastie, was van 399 tot 393 v.C. koning van Masedonië.

Die eerste drie jaar was hy die voog van Orestes, die seun van Archelaos I, en vir die res van die tyd het hy alleen regeer. Hy is opgevolg deur sy seun Pausanias.

## Verwysings 
* 20px|linksHierdie artikel is vertaal vanuit die Engelse Wikipedia
Pausanias van Masedonië

**Pausanias** (Grieks: Παυσανίας), uit die Argeïese Dinastie, was in 393 v.C. koning van Masedonië. Hy was die seun en opvolger van Airopos II en is in die jaar van sy troonbestyging deur Amintas III laat vermoor.

## Verwysings 
* 20px|linksHierdie artikel is vertaal vanuit die Engelse Wikipedia
Amintas III van Masedonië

**Amintas III** (Grieks: Ἀμύντας Γ), uit die Argeïese Dinastie, was in 393 v.C. en weer van 392 tot 370 v.C. koning van Masedonië.

## Bewind 
Hy het aan die bewind gekom ná tien jaar van chaos ná die dood van Archelaos I, die beskermheer van kuns en die letterkunde. Hy het egter baie vyande tuis gehad. In 393 v.C. is hy deur die Illiriërs van die troon gedryf, maar in die volgende jaar het hy met die hulp van die Thessaliërs die troon herwin.

Danksy hout wat na Athene uitgevoer is, het die koninkryk se koffers vol geraak en daarmee saam het hul mag toegeneem. Daarna het Amintas nog bondgenootskappe gesluit.

## Dood 
Hy het drie seuns gehad: Alexander II, Perdikkas III en die jongste, die beroemde Philippus II, pa van Alexander die Grote. Amintas is op ’n gevorderde leeftyd dood en het die troon aan sy oudste seun, Alexander, nagelaat.

## Eksterne skakels 
* Muntstukke van Amintas III
* 20px|linksHierdie artikel is vertaal vanuit die Engelse Wikipedia
Alexander II van Masedonië

**Alexander II** (Grieks: Ἀλέξανδρος Β), uit die Argeïese Dinastie, was van 370 tot 368 v.C. koning van Masedonië ná die dood van sy pa, Amintas III. Hy was die oudste van Amintas se drie seuns.

## Bewind 
Hoewel hy reeds meerderjarig was, was hy steeds baie jonk toe hy die troon bestyg het. Dit het dadelik probleme veroorsaak deurdat sy vyande hul oorloë met Masedonië hervat het. Alexander is uit die noordweste bedreig deur die Illiriërs en uit die ooste deur die troonpretendent Pausanias. Pausanias het vinnig verskeie stede binnegeval. Alexander het sy vyande met die hulp van die Atheense generaal Iphicrates verslaan wat in dié tyd teen die Masedoniese kus afgevaar het.

Op versoek het Alexander betrokke geraak by die burgeroorlog in Thessalië. Hy het beheer oor Larissa en verskeie ander stede oorgeneem, maar ’n belofte verbreek deur garnisoene in hulle te plaas. Daarmee het hy hom die gramskap van Thebe, in dié tyd die leidende mag in Griekeland, op die hals gehaal en hulle het die Masedoniërs uit Thessalië verdryf. Hulle het toe die kant gekies van Alexander se swaer, Ptolemaios van Aloros, en Alexander gedwing om sy bondgenootskap met Athene te laat vaar ten gunste van een met Thebe. As deel van die nuwe bondgenootskap moes Alexander gyselaars aan Thebe oorhandig, onder andere sy broer, Philippus.

## Dood en opvolging 
Alexander is op aansporing van Ptolemaios tydens ’n fees vermoor. Hoewel sy broer Perdikkas III hom opgevolg het, was hy minderjarig en is Ptolemaios as regent aangestel.

## Bronne 
* 
* 20px|linksHierdie artikel is vertaal vanuit die Engelse Wikipedia
Perdikkas III van Masedonië

**Perdikkas III** (Grieks: Περδίκκας Γ), uit die Argeïese Dinastie, was van 368 tot 359 v.C. koning van Masedonië. Hy het sy broer Alexander II opgevolg.

Hy was die seun van Amintas III en was minderjarig toe Alexander II vermoor is op aansporing van Ptolemaios van Aloros, wat toe regent geword het.

## Bewind 
In 365 het Perdikkas vir Ptolemaios vermoor en die bewind oorgeneem.

Min is bekend oor sy bewind, behalwe dat hy op ’n tyd in ’n stryd met Athene betrokke was en dat hy die beskermheer van letterkundiges was. Hy het probeer om Bo-Masedonië van die Illiriërs te herower, maar dit het rampspoedig geëindig en die jong koning is vermoor.

## Dood en opvolging 
Perdikkas is deur sy babaseun, Amintas IV, opgevolg. Die troon is kort daarna oorgeneem deur Perdikkas se jongste broer, Philippus II.

## Verwysings 
* 20px|links Hierdie artikel is vertaal vanuit die Engelse Wikipedia
Amintas IV van Masedonië

**Amintas IV** (Grieks: Ἀμύντας Δ), uit die Argeïese Dinastie, was in 359 v.C. koning van Masedonië.

Hy was die seun van Perdikkas III. Ná die dood van sy pa in 359 v.C. het hy koning geword, maar hy was net ’n baba. Perdikkas se broer, Philippus II, het sy leermeester en regent geword. In dieselfde jaar het Philippus homself tot koning van Masedonië verklaar. Amintas is nie as gevaarlik genoeg beskou om ’n bedreiging vir Philippus te wees nie. Dié het selfs sy dogter, Cynane, as vrou aan hom gegee.

Toe Philippus se seun, Alexander die Grote, in 336 v.C. die troon bestyg, het sake ’n ander loop geneem – hy het Amintas dadelik laat teregstel.

## Verwysings 
* 20px|links Hierdie artikel is vertaal vanuit die Engelse Wikipedia